Progress M-28M
Progress M-28M (Прогресс М-28M; SKS apzīmējums ISS-60P) bija Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). Tas orbītā palaists 2015. gada jūlijā; darbību beidza 2015. gada decembrī. Tā kā iepriekšējais kuģis Progress M-27M tika zaudēts nesēja Sojuz-2.1a kļūmes dēļ, Progress M-28M tika palaists ar vecāku versiju Sojuz-U. Sākotnēji tā startam bija jānotiek 6. augustā, bet tika pārcelts uz 3. jūliju.